Kien is-Sibt 9 ta' Frar 1985 meta fl-għaxra u nofs ta' filgħodu ġie mdaħħal fil- Bażilika l-aħħar travu mit-tmienja li kienu fuq it-trak H6181. Is-Sibt ta' wara il-quddies tat-8 a.m. u tad-9 a.m. ma sarux fil-Bażilika iżda fis-Santwarju tal-Ħerba, għaliex dak in-nhar kellhom jitgħellu 8 travi, l-akbar 2 ta' 37 pied il-wieħed biex imbagħad jitpoġ- ġa armar ieħor bi thejjija għar-restawr tal-affresco tal-koppla. Dan ir-restawr tlesta ftit ġranet ilu b'soddisfazzjon kbir għal dawk li kellhom ix-xorti jitilgħu hemm fuq u jaraw mill-qrib ix-xeni sbieħ li hemm. L-armar tniżżel, iżda sallum kien għad fadal biss it-tmien travi li kellhom jitniżżlu llum; 11 ta' Lulju 1987 kif fil-fatt sar. Dmir tagħna nirringrazzjaw I'Alla li f'dawn iż- żewġ ħidmiet ta' sogru kbir, ħadd ma ingiref. Prosit u ħajr lir-restawratur Samwel u ibnu Joe Bugeja. Nirringrazzjaw minn qalb- na lil kull min għen b'mod jew ieħor. Minn ta' quddiem nett kienu dawk tal-armar u ħafna oħrajn li mhux faċli li tiftakarhom wieħed wieħed b'isimhom. Bis-saħħa ta' kull min għen aħna l-Karkariżi u Maltin oħra ser jkollna x-xorti (ant mixtieqa) li nit- paxxew b'xeni tal-ġenna li jżejnu t-tempju Elenjan (1). Biex iż-żgħażagħ ikunu jafu x'hemm fil-koppla u japprezzaw m'hux biżżejjed li ngħidulhom ''Il-Ġudizzju Universali''. Għalhekk jien għażilt mod l-iżjed sempliċi biex nispjega mill-aħjar li nista' t-tmien flieli u ser nibda l-ewwel wieħed li huwa dak li jiġi fuq it-tużell jew aħjar fuq l-arma tal-Barberini li hemm fit-tambur tal-koppla tagħna, u ndur dejjem mal-lemin tiegħi. Hawn tajjeb insemmi li fil-koppla hemm 8 twieqi, fuq 4 minnhom hemm kitba bil-latin li taqbel perfettament mal-felli ta' fuqha. Jidher is-salib dettaljat bl-INRI merfuħ minn ħames anġli. Fuqu jidher Kristu nkurlat iħares b'ħarsa xejn sabieħa lejn l-erwieħ tal-ħżiena. Irrid ngħid li l-figura ta' Kristu tixbah ħafna lil dik tal-Kappella Sistina ta' Michelangelo, dan huwa izjed massiv għax il-kelma Michelangelo u l-barokk ifissru l-istess. (S) ''Justitia plena est dextera tua'' li tfisser Id-driegħ lemini tiegħek huwa ġust. Fuq nett jidhru S. Anna u San Ġwakkin. Qtajja ta' anġli qed ikeċċu x-xjaten flim- kien mal-ħżiena. Id-dagħa huwa kkastigat fil-figura ta' wieħed minnhom. Hawn jibdew 3 mit-tnax l-Appostli. Fin-nofs insibu tlett anġli u f'id wieħed minn- hom tidher tarka bil-JHS u tlett imsiemer. Dan huwa l-arkanġlu Gabriel li bit-tislima tiegħu lil Marija biddel l-isem ta' Eva f'Ave. Fil-parti t'isfel hemm Luċiferu li qed jaqbad xuxit Salome u l-oħra ommha Erodiade b'wiċċa mogħtti, t-tnejn xempji taż- żina u ħbieb tal-qalb tad-disonest Erodi. Jidher raġel b'wiċċu ħadrani li jurina l- kruha tal-bniedem li ma jaħmel lil ħadd; l-invidjus. (S) 'Discedite a me maledicti'' Morru minn quddiemi ja misħutal Fil-parti ta' fuq hemm 3 appostli, waqt li fin-nofs tal-felli hemm is-Slaten Magi li kienu minn ta' l-ewwel biex jaduraw it-tarbija Alla. Fil-parti t'isfel xena tal-biża u artistikament sabieħa turi l-mitlufa li maħkuma bl-għira, mibgħeda u qerq jridu ja- ħarbu mill-ħarsa tas-Sultan Divin (fl-ewwel felli). Dawn jinsabu qalb id-duħħan tan- nirien, wieħed minnhom, rasu l-isfel qed jigdem idejħ f'dagħdija ta' disprament. F'dan il-felli (ta' fuq il-lampier) jidher l-Arkanġlu flimkien ma' anġli oħra bit-trombi lesti biex issir l-għażla tal-erwieħ. Jidhru skeletri u iġsma oħra fil- qawma tal-imwiet. (S) ''Mittet angelos suos cum tuba'' Jibgħat l-anġli tiegħu bit-trombi. Jidhru tlett appostli l-isfel miċ-ċirku tal-lanterna li fiha minquxa s-sena 1767. Anġlu mill-isbaħ b'kulurit speċi ta' rosa mħallat ma' l-blue, u mara li hija waħda mill- magħżulin liebsa libsa griża b'taħlita mal-blue biċ-ċinturin kulur il-verde mar. F'dan il-felli it-taħlita tal-kuluri hija xi ħaġa speċjali. Xi ħbieb ikkummentawli li dak l-anġlu jixtiequh id-dar. F'dan il-felli il-pittur Monti ħalla ismu u s-sena 1906. Wieħed jistaqsi: 'Għaliex propju f'dan il-felli2 Tgħid anki dan xtaq jieħdu miegħu2 Jidhru l-aħħar tlieta mill-kuruna tal-Appostolat. Fin-nofs tidher il-maħbuba Patruna Tagħna, liebsa kuruna imdiehba fuq rasha. Fl-imponenza tagħha rasha baxxuta quddiem il-Ħallieq donnha qed tgħidlu: ''Għamilt li stajt bl-għajnuna Tiegħek'. L-isfel minnha hemm żewġ anġli jtellgħu l-erwieħ imxenqa għad-dawl tas-smewwiet. (S) ''Venite benedicti Patris mei'' Ejjew intom, imbierka min Missieri: F'dan il-felli flimkien ma' dak numru 2 jidhru l-familja ta' Kristu, u ta' San Ġwann l-Għamiedi li jidher imlibbes bil-ġild, il-Madonna u San Ġużepp. Fin-nofs hemm l-anġli qed itellgħu l-erwieħ tal-magħżulin u fil-parti t'isfel oħrajn qed jistennew. Konna nafu bl-isbuħija li hemm fil-koppla. U għal- hekk nitkarbu (2) biex jimbeda x-xogħol u jsir xi ħaġa. 25 sena ilu kien imbeda l-ġbir mill-Prepostu preżenti iżda dan ġie imwaqqaf minn min kellu setgħa akbar. Kien l- Arċipriet Dun Ġużepp Mifsud Bonnici (1981-1986) li għamel ħiltu biex jinbeda x-xogħol. Ħajr lid-Dekan u lir-Revmu. Kapitlu li sgur taw semhom ukoll. il-7-87 (2) Ġabra Storico-Kulturali Elenjana, 1975 Gabra ta' Mħabba u Storja Elenjana, 1976